Райнер Мария Рилке
Любовна песен

Превод от немски: Георги Мицков, —

chitanka.info

С душата си не знам какво да правя,

та твоята да не докосва, как

над теб да се издигне тя благата?

Ах, с радост бих желал да я оставя

до нещо, скътано на непознато

далечно място, сглъхнало във мрак,

което да не затрепти, когато

нечуто твоите дълбини трептят.

Каквото ни докосне, неизменно

то като лък ни слива — упоено

тогаз две струни в глас един звучат.

Кой цигулар обтегна ни така

и ни държи всевластно във ръка?

О сладка песен…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.